Hof prestegjeld (Hedmark)

Hof prestegjeld var et prestegjeld tilhørende Solør prosti i Hamar bispedømme i Den norske kirke. Det omfattet Hof sogn i Åsnes kommune i Hedmark fylke, og hovedkirken var Hof kirke.

Historikk 

Hofs sókn á Sóleyjum (norrønt) har sin opprinnelse fra kristningen av landet.

Hof prestegjeld dannet grunnlaget for Hof formannskapsdistrikt opprettet i 1837.

Ved kgl. res. 12.7.1848 ble Hof prestegjeld delt i to: Hof og Aasnes.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Hof prestegjeld og dets sogn er nå en del av Åsnes kirkelige fellesråd underlagt Hamar domprosti.

Referanser 

Prestegjeld i Hamar bispedømme
Åsnes historie